Diari Oficial de la Generalitat Valenciana


Sumari del DOGV 9708, del 20-10-2023 (2023/10101)

RESOLUCIÓ de 19 de setembre de 2023, del Servei Territorial d'Indústria, Energia i Mines d'Alacant, per la qual s'atorga autorització administrativa i aprovació del projecte d'execució a Redexis, SA, corresponent a l'ampliació al tercer projecte de planta de gas natural liquat (GNL) a Dénia, ubicada en la partida de Beniatlà, polígon 22, parcel·la 298, de Beniatlà, a l'est de la població, al costat de l'accés de l'Hospital de Dénia des de la carretera CV-725, en parcel·la amb referència cadastral 15280F86174621, dins del terme municipal de Dénia. Expedient número CBREDE/2023/1/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9708

Data del DOGV
:   20-10-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10236


Data del document
:   19-09-2023

Organisme emissor


Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 19 de setembre de 2023, del Servei Territorial d'Indústria, Energia i Mines d'Alacant, per la qual s'atorga autorització administrativa i aprovació del projecte d'execució a Redexis, SA, corresponent a l'ampliació al tercer projecte de planta de gas natural liquat (GNL) a Dénia, ubicada en la partida de Beniatlà, polígon 22, parcel·la 298, de Beniatlà, a l'est de la població, al costat de l'accés de l'Hospital de Dénia des de la carretera CV-725, en parcel·la amb referència cadastral 19404M80905479, dins del terme municipal de Dénia. Expedient número CBREDE/2023/1/03. [2023/10875]  
  
Antecedents de fet  
Primer. Amb data 28 de desembre de 2022, Redexis, SA, a través de representant degudament acreditat, va presentar davant el Servei Territorial d'Indústria, Energia i Mines d'Alacant un escrit en què sol·licitava autorització administrativa i aprovació de projecte corresponent a l'ampliació al III Projecte de planta de gas natural liquat (GNL) a Dénia (Alacant), ubicada en la partida Beniatlà, polígon 22, parcel·la 298, de Beniatlà, a l'est de la població, al costat de l'accés de l'Hospital de Dénia des de la carretera CV-725, en parcel·la amb referència cadastral 00201R26070334, dins del terme municipal de Dénia (Alacant). Aquesta sol·licitud ha sigut tramitada amb l'expedient de referència CBREDE/2023/1/03, incoat pel Servei Territorial d'Indústria, Energia i Mines d'Alacant a aquest efecte.  
Juntament amb l'escrit de sol·licitud de Redexis, SA, i després del requeriment efectuat, s'acompanyava la documentació següent:  
- Projecte tècnic, de desembre de 2022, signat per persona tècnica competent, juntament amb la declaració responsable que així ho acredita.  
- Separata tècnica per a l'Ajuntament de Dénia.  
  
Segon. Consta justificant de pagament de la taxa corresponent a aquest expedient.  
  
Tercer. La instal·lació està composta pels equips següents:  
- Depòsit criogènic de 62,5 m³.  
- 1 serpentí PPR de recipient criogènic.  
- 1 port de descàrrega de cisternes.  
- 1 equip de vaporització atmosfèrica (4x150 Nm³/h).  
- 1 reescalfador submergit de GNL (a desmuntar).  
- 1 sistema de vàlvula de tall per gas fred (VSF).  
- 1 sistema d'odorització mitjançant THT.  
- 1 estació de regulació i mesura o ERM.  
- Instal·lacions auxiliars i complementàries:  
- Sistema de calderes per a circuit d'aigua de calefacció (a desmuntar).  
- Instal·lació elèctrica.  
- Instal·lació de telemesura i telecontrol.  
- Sistema de defensa contra incendis.  
- Instal·lació antiintrusió.  
  
Quart. Els antecedents relacionats amb l'autorització sol·licitada comprenen les resolucions i inscripcions següents:  
- Resolució de la Unitat Territorial d'Energia d'Alacant, de data 17 de setembre de 2004, per la qual s'aprova el projecte d'execució denominat III Projecte de planta de gas natural liquat (GNL) a Dénia (Alacant), i es reconeix, en concret, la seua utilitat pública. Expedient CBREDE/2004/21/03.  
- Acta definitiva de comprovació i posada en marxa de les instal·lacions de fase gasosa corresponents al III Projecte de planta de gas natural liquat (GNL) a Dénia (Alacant).  
- De la part criogènica de la planta de GNL, la inscripció en el Registre d'Aparells a Pressió (APPUSP/2002/32) dels elements següents:  
• Depòsit GNL de 62,5 m³, pressió 5 bar (RAP: 03/RAP/15535).  
• Vaporitzador depòsit de 0,02 m³, pressió 5 bar (RAP: 03/RAP/15502).  
• Vaporitzador descàrrega de 0,07 m³, pressió 5 bar (RAP: 03/RAP/15232).  
• Vaporitzador atmosfèric de 0,09 m³, pressió 5 bar (RAP: 03/RAP/15344).  
• Vaporitzador atmosfèric de 0,09 m³, pressió 5 bar (RAP: 03/RAP/15060).  
• Vaporitzador atmosfèric de 0,09 m³, pressió 5 bar (RAP: 03/RAP/15121).  
• Vaporitzador atmosfèric de 0,09 m³, pressió 5 bar (RAP: 03/RAP/15960).  
• Intercanviador banyera de 0,02 m³, pressió 5 bar (RAP: 03/RAP/15923).  
- Resolució del Servei Territorial d'Indústria, Energia i Mines d'Alacant, de data 27 de febrer de 2023, per la qual s'atorga autorització administrativa prèvia per a la transmissió de titularitat, a favor de Redexis, SA, de planta de GNL ubicada a la partida Beniatlà, polígon 22, parcel·la 298, de Beniatlà, Dènia, província d'Alacant, actualment titularitat de Gas Alicante, SAU. Expedient número CBREDE/2022/9/03.  
  
Cinqué. La sol·licitud d'autorització administrativa de la instal·lació juntament amb el projecte d'execució, van ser objecte d'informació pública durant el termini de vint dies en:  
- El Diari Oficial de la Generalitat Valenciana, de 13 de juliol de 2023, núm. 9638.  
- El Butlletí Oficial de la Província d'Alacant, de 6 de juliol de 2023, núm. 129.  
- El diari Las Provincias, de 17 de juliol de 2023.  
- El diari Información, edició Alacant, de 17 de juliol de 2023.  
  
No s'han presentat al·legacions durant el període d'informació pública ni s'ha personat acreditant la condició de persona interessada cap persona física ni jurídica.  
  
Sisé. D'acord amb el procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, se'n va remetre separata, referida a la corresponent part de la instal·lació, a les administracions, organismes i empreses de servei públic o d'interés general següents, els béns o drets dels quals al seu càrrec pogueren ser afectats per aquesta, amb el resultat que, en síntesi, es detalla:  
  
- Ajuntament de Dénia. Amb data 9 de juny de 2023 es trasllada separata tècnica a l'Ajuntament.  
En superar-se el termini de 20 dies establit sense obtindre resposta, es reitera, mitjançant un escrit de data 21 de juliol de 2023, la sol·licitud d'emissió d'informe pel termini de 10 dies de la conformitat o oposició al projecte de l'empresa. Una vegada superat el segon termini sense resposta per part de l'Ajuntament de Dénia, s'entén la conformitat amb l'autorització de la instal·lació.  
La finalitat que es persegueix, d'acord amb les sol·licituds i la documentació presentada, amb la modificació de les instal·lacions, és l'ampliació de la capacitat d'emissió de la planta.  
  
Fonaments de dret  
Primer. La instrucció i resolució d'aquest procediment administratiu correspon a la Generalitat, en estar les instal·lacions objecte d'aquest ubicades íntegrament en territori de la Comunitat Valenciana, i no estar enquadrades en les previstes que són competència de l'Administració General de l'Estat, d'acord amb l'article 3.2. de la Llei 34/1998, de 7 d'octubre, del sector d'hidrocarburs.  
  
Segon. D'acord amb l'article 2.2.b de l'Ordre de 9 de febrer de 2001, de la Conselleria d'Indústria i Comerç, i atés el que e disposa en el Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; en el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en allò que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines de la província.  
  
Aquesta ordre continua vigent en l'àmbit administratiu en virtut de la disposició transitòria única i la disposició derogatòria del Decret 137 /2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
  
Tercer. Segons el que estableix l'article 73.1 de la Llei 34/1998, de 7 d'octubre, del sector d'hidrocarburs, es consideren instal·lacions de distribució de gas natural els gasoductes amb pressió màxima de disseny igual o inferior a 16 bars i aquells altres que, amb independència de la seua pressió màxima de disseny, tinguen com a objecte conduir el gas a un únic consumidor, partint d'un gasoducte de la xarxa bàsica de transport secundari. Així mateix, tindran també la consideració d'instal·lacions de distribució les plantes satèl·lits de gas natural liquat que alimenten una xarxa de distribució.  
  
Quart. Segons el que es disposa en l'article 55.1 de la Llei 34/1998, de 7 d'octubre, del sector d'hidrocarburs, requeriran autorització administrativa prèvia en els termes establits en aquesta llei i les disposicions que la despleguen, les següents instal·lacions destinades al subministrament als usuaris de combustibles gasosos per canalització:  
a) Les plantes de regasificació i liqüefacció de gas natural i de fabricació de gasos combustibles manufacturats o sintètics o de mescla de gasos combustibles per aire.  
b) Les instal·lacions d'emmagatzematge, transport i distribució de gas natural.  
c) L'emmagatzematge i distribució de combustibles gasosos manufacturats, i sintètics i mescles de gasos i aire per a subministrament per canalització.  
  
Cinqué. Segons s'indica en l'article 73.2 de la Llei 34/1998, de 7 d'octubre, del sector d'hidrocarburs, estaran subjectes a autorització administrativa prèvia, en els termes establits en aquesta llei i en les seues disposicions de desenvolupament, la construcció, modificació, explotació i tancament de les instal·lacions de distribució de gas natural amb independència del se destí o ús.  
  
Sisé. D'acord amb l'article 70.1 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, la construcció, ampliació, modificació i explotació de totes les instal·lacions gasistes a què fa referència l'article 67.1 de l'esmentat reial decret requereixen les resolucions administratives d'autorització administrativa, aprovació del projecte i autorització d'explotació.  
  
  
Seté. D'acord amb l'article 70.2 d'aquest reial decret, les sol·licituds d'autorització administrativa i aprovació del projecte d'execució podran efectuar-se de manera conjunta o separada.  
  
Huité. Atés el que es disposa en el capítol V «Distribució de combustibles gasosos per canalització» del títol IV «Ordenació del subministrament de gasos combustibles per canalització» de la Llei 34/1998, de 7 d'octubre, del sector d'hidrocarburs, i en el capítol II «Autoritzacions per a la construcció, ampliació, modificació i explotació d'instal·lacions» del títol IV «Procediments d'autorització de les instal·lacions d'emmagatzematge, regasificació, transport i distribució» del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, aquest últim, per ser dret supletori a la Comunitat Valenciana, en mancar de regulació autonòmica en matèria de procediment d'autorització d'instal·lacions de distribució de gas natural canalitzat.  
  
Nové. Tenint en compte que els sol·licitants d'autoritzacions d'instal·lacions de distribució de gas natural han de reunir els requisits establits per a l'exercici de l'activitat de distribució en el capítol II del títol II del Reial decret 1434/2002, de 27 de desembre, i acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del sector d'hidrocarburs.  
  
  
Desé. D'acord amb l'article 73.5 de la Llei 34/1998 i l'article 81.7 del Reial decret 1434/2002, de 27 de desembre, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en la qual s'ha de prestar el subministrament, els compromisos d'expansió de la xarxa en aquesta zona que ha d'assumir l'empresa sol·licitant, i el termini per a l'execució d'aquestes instal·lacions i la seua caracterització.  
  
Onzé. Atés que, segons l'article 63.1 de la Llei 34/1998, de 7 d'octubre, del sector d'hidrocarburs, les societats mercantils que desenvolupen l'activitat de distribució de gas natural han de tindre com a objecte social exclusiu el desenvolupament d'aquesta.  
  
Dotzé. Que s'ha emés en data 19 de setembre de 2023 una proposta de resolució on es proposa atorgar autorització administrativa i aprovació del projecte d'execució, a Redexis, SA, corresponent a l'ampliació al III Projecte de planta de gas natural liquat (GNL) a Dénia (Alacant), ubicada en la partida Beniatlà, polígon 22, parcel·la 298, de Beniatlà, a l'est de la població, al costat de l'accés de l'Hospital de Dénia des de la carretera CV-725, en parcel·la amb referència cadastral 04246U90199111, dins del terme municipal de Dénia (Alacant).  
  
Vist tot això anterior i complits els requisits i els procediments legals i reglamentaris establits en la legislació vigent aplicable, aquest Servei Territorial d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Atorgar a Redexis, SA, autorització administrativa prèvia per a l'ampliació de la planta gas natural liquat (GNL) a Dénia (Alacant), ubicada a la partida Beniatlà, polígon 22, parcel·la 298, de Beniatlà, a l'est de la població, al costat de l'accés de l'Hospital de Dénia des de la carretera CV-725, en parcel·la amb referència cadastral 46112T82103030, dins del terme municipal de Dénia.  
Els elements que comprenen l'ampliació de la planta de GNL són:  
  
- Instal·lació d'un nou serpentí PPR, per a la posada en pressió ràpida del depòsit, en sèrie amb l'existent.  
- Instal·lació d'un grup de dos vaporitzadors de 1.000 Nm³/h de capacitat nominal cadascun.  
- Instal·lació d'un reescalfador elèctric de 10 kW de potència per a substitució del sistema de calfament actual compost per calderes i reescalfador submergit.  
La planta s'ha dissenyat per a cobrir la demanda de gas a la població de Dénia; per a això, s'instal·laran dos vaporitzadors atmosfèrics de 1.000 Nm³/h de cabal unitari, que es reforçaran amb la instal·lació d'un reescalfador elèctric de 10 kW, que garantisca que la temperatura d'eixida del gas estiga sempre en el rang de consum apte per a la xarxa de distribució a què alimenta.  
Finalment, els elements que compondran la planta de GNL seran:  
- Depòsit criogènic de 62,5 m³.  
- 2 serpentins PPR de recipient criogènic.  
- 1 port de descàrrega de cisternes.  
- 1 equip de vaporització atmosfèrica de 1.300 Nm³/h d'emissió.  
- 1 reescalfador submergit de GNL. En sèrie amb la línia de vaporització atmosfèrica.  
- 1 sistema de vàlvula de tall per gas fred (VSF).  
- 1 sistema d'odoritzacio mitjançant THT.  
- 1 estació de regulació i mesura o ERM.  
- Instal·lacions auxiliars i complementàries:  
- Sistema de calderes per a circuit d'aigua de calefacció (a desmuntar).  
- Instal·lació elèctrica.  
- Instal·lació de telemesura i telecontrol.  
- Sistema de defensa contra incendis.  
- Instal·lació antiintrusió.  
El pressupost final segons el projecte presentat puja a cent cinc mil cent quatre euros amb huitanta-cinc cèntims (105.104,85 €).  
  
Aquesta autorització administrativa s'atorga a l'empara del que es disposa en la Llei 34/1998, de 7 d'octubre, del sector d'hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de dos mil cent dos euros amb un cèntim (2.102,1 €), import del dos per cent (2 %) del pressupost total de les instal·lacions afectades que figuren en aquesta resolució, per a garantir el compliment de les seues obligacions, d'acord amb el que assenyala l'article 82 del Reial decret 1434/2002, de 27 de desembre.  
Aquesta fiança es constituirà a favor de la Direcció General d'Energia i Mines en l'Agència Tributària Valenciana, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació d'aquesta resolució, el titular haurà de presentar en el Servei Territorial d'Indústria, Energia i Mines d'Alacant la carta de pagament-resguard emesa per l'esmentada agència, com a acreditació del compliment de l'esmentada obligació.  
La fiança serà retornada al titular de la present autorització, després de la sol·licitud prèvia, una vegada que davant el Servei Territorial d'Indústria, Energia i Mines d'Alacant l'interessat justifique el compliment de les obligacions derivades d'aquesta autorització i aquest servei territorial formalitze l'acta de posada en marxa de les instal·lacions a què fa referència aquesta resolució.  
2. En l'àrea geogràfica autoritzada, l'empresa peticionària estarà obligada a realitzar en els terminis i les condicions establits normativament les connexions de servei i la connexió de nous consumidors o ampliació dels existents que se'ls plantegen, sense perjudici dels règims d'autorització i econòmics que siguen aplicables a aquestes connexions de servei i connexions.  
3. El titular d'aquesta autorització haurà de complir les obligacions que s'assenyalen en l'article 74 de la Llei 34/1998, de 7 d'octubre, del sector d'hidrocarburs, així com en el punt 3 de l'article 10 del Reial decret 1434/2002, de 27 de desembre, i la resta de l'ordenament jurídic aplicable a l'exercici d'aquesta activitat vigent en cada moment. Especialment, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions recollides en els plans anuals d'ampliació de les xarxes de distribució que li siguen autoritzats, sense perjudici del que resulte de l'aplicació del règim reglamentàriament establit per a les connexions de servei.  
4. El titular d'aquesta autorització gaudirà, com a distribuïdor, dels drets que assenyalen l'article 75 de la Llei 34/1998, de 7 d'octubre, del sector d'hidrocarburs, i l'article 10 del Reial decret 1434/2002, de 27 de desembre.  
5. Aquesta autorització en cap cas concedirà al seu titular drets exclusius d'ús, i s'atorga sense perjudici de tercers, deixant fora de perill els drets particulars, i sense perjudici i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, especialment, les relatives a l'ordenació del territori i del medi ambient. Tot això, segons el que es disposa en l'article 73.4 de la Llei 34/1998, de 7 d'octubre.  
6. Serà causa de revocació d'aquesta autorització l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
  
7. El titular d'aquesta autorització comunicarà anualment a la Direcció General d'Energia i Mines un resum de la base de dades dels consumidors connectats a les instal·lacions autoritzades en la present resolució, segons el que es disposa en l'incís l) de l'apartat 3 de l'article 10 del Reial decret 1434/2002, de 27 de desembre, en la qual s'especificarà el nombre d'altes i baixes, si escau, realitzades en l'últim any.  
  
  
Segon  
Aprovar el projecte tècnic d'execució, redactat per personal tècnic titulat competent, denominat «Ampliació al III Projecte de planta de gas natural liquat (GNL) a Dénia (Alacant)», amb declaració responsable de competència del mateix tècnic, de data 23 de desembre de 2022, per a l'ampliació de la capacitat d'emissió de la planta mitjançant la instal·lació de nous vaporitzadors i un reescalfador elèctric, que es descriu en el punt primer d'aquesta resolució. Això habilita el titular d'aquesta resolució a la modificació de la instal·lació interessada, d'acord amb les condicions que seguidament s'especifiquen:  
  
1. La modificació de la instal·lació de gas natural haurà d'executar-se segons els projectes presentats, els seus annexos i els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel seu titular. En cas que fora necessari introduir modificacions respecte de la documentació presentada i aprovada, el titular d'aquesta resolució haurà de sol·licitar-ne prèviament a aquest servei territorial la corresponent aprovació.  
2. La instal·lació a executar haurà de complir, en tot cas, el que s'estableix en el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, així com les disposicions i les normes tècniques que li siguen aplicables. Així mateix, la modificació de les instal·lacions aprovades per aquest acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria, i el seu desplegament reglamentari. Aquestes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
3. El termini d'execució de les obres serà de tres mesos a comptar a partir de la data en què es notifique aquesta resolució. No obstant això, amb anterioritat a la finalització d'aquest termini, Redexis, SA, podrà sol·licitar-ne una ampliació concreta mitjançant sol·licitud motivada davant aquest servei territorial, i a aquest efecte haurà d'adjuntar-hi la documentació justificativa de la demora i el cronograma de treballs previstos per al nou termini sol·licitat de la fase corresponent.  
4. El titular d'aquesta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. Personal tècnic en la matèria adscrit a aquest servei territorial podrà realitzar les comprovacions i les proves que es consideren necessàries durant les obres i quan finalitzen aquestes en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular d'aquesta resolució haurà de comunicar amb l'adequada antelació al Servei Territorial d'Indústria, Energia i Mines d'Alacant l'inici de les obres. Així mateix, el titular de la present resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució a aquest servei territorial.  
6. Finalitzades les obres de construcció i realitzades les proves corresponents, el titular de la present resolució sol·licitarà l'autorització d'explotació (o acta de posada en servei), prevista en l'article 85 del Reial decret 1434/2002, de 27 de desembre. Aquesta comunicació anirà acompanyada d'un certificat de direcció i final d'obra, subscrit per persona facultativa competent, en què conste que la instal·lació s'ha realitzat d'acord amb la normativa i les especificacions previstes en el projecte d'execució i addenda aprovats, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan l'esmentat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de 3 de novembre de 2010.  
7. Una vegada atorgada l'autorització d'explotació (o acta de posada en servei) de la instal·lació interessada en aquest procediment, en el termini màxim de 10 dies, el Servei Territorial d'Indústria, Energia i Mines d'Alacant ho comunicarà a la Direcció General d'Energia i Mines.  
  
8. Aquest servei territorial, després del tràmit previ del corresponent procediment, deixarà sense efecte la present aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació d'aquesta resolució a Redexis, SA, i a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització.  
Tot això, de conformitat amb el que es disposa en l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Contra aquesta resolució, que no posa fi a la via administrativa, podrà interposar-se un recurs d'alçada davant la Direcció General d'Energia i Mines de la Conselleria d'Economia Sostenible, Sectors Productius, Comerç i Treball en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 19 de setembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.